Številka: 846-1/2023 - 51

Datum: 18.7.2023

Na podlagi 84. in 85. člena Zakona o varstvu pred naravnimi in drugimi nesrečami (Uradni list RS, št. [51/06](http://www.uradni-list.si/1/objava.jsp?sop=2006-01-2182) – uradno prečiščeno besedilo, [97/10](http://www.uradni-list.si/1/objava.jsp?sop=2010-01-5021), [21/18](http://www.uradni-list.si/1/objava.jsp?sop=2018-01-0887) – ZNOrg in [117/22](http://www.uradni-list.si/1/objava.jsp?sop=2022-01-2793)) poveljnik Civilne zaščite Mestne občine Nova Gorica izdajam naslednjo

# **ODREDBO**

Zaradi neposredne ogroženosti življenj ljudi zaradi nevarnosti eksplozije ob odstranjevanju neeksplodirane letalske bombe ter zaradi zavarovanja  ljudi in premoženja ter zagotovitve zaščite, reševanja in pomoči se na celotnem območju Kolodvorske poti v Novi Gorici, vključno s kolesarsko stezo, popolnoma prepove cestni promet ter dostop oseb, razen pooblaščenim predstavnikom Civilne zaščite, drugim enotam za zaščito reševanje in pomoč ter Policiji.

Ukrep iz te točke se prične izvajati takoj in traja toliko časa, dokler nevarnost iz te točke ni odpravljena.

Sredstva za nujna dela pri izvajanju zaščite, reševanja in pomoči se zagotavljajo iz proračunske rezerve.

Ta odredba velja takoj.

|  |  |
| --- | --- |
|  | **POVELJNIK CIVILNE ZAŠČITE**  **Andrej Biaggio** |

Prejmejo:

* Policijska uprava Nova Gorica;
* Komunala Nova Gorica d.d.;
* Gradbena mehanizacija Damijan Winkler s.p.
* Ostali izvajali del.

V vednost:

* župan, g. Samo Turel,
* direktor občinske uprave g. Aleš Markočič,
* vodja Kabineta župana ga. Mija Lorbek.